b'\n_START_ARTICLE_\nPrisp\xc4\x83\n_START_PARAGRAPH_\nPrispa este un element arhitectonic tradi\xc8\x9bional al casei rom\xc3\xa2ne\xc8\x99ti. \xc3\x8en regiunile muntoase, prispa e cel mai adesea \xc3\xaenlocuit\xc4\x83 de pridvorul de lemn (sc\xc3\xa2nduri). Prispa poate avea o dispunere pe latura principal\xc4\x83 a casei. Mult mai rar poate \xc3\xaenconjura casa de jur \xc3\xaemprejur. Materialul predilect este lutul, uneori folosindu-se \xc3\xaen combina\xc8\x9bie cu b\xc3\xa2rne de lemn, sau sunt exclusiv din lemn. Casele ce se construiesc \xc3\xaen prezent au renun\xc8\x9bat la acest br\xc3\xa2u, cu rol decorativ \xc8\x99i practic - se st\xc4\x83tea \xc3\xaen fa\xc8\x9ba casei pe prisp\xc4\x83, se depozitau fasole, nuci, ceap\xc4\x83 pentru uscare, iar \xc3\xaen nop\xc8\x9bile calde de var\xc4\x83 se \xc8\x99i dormea (vezi filmul Morome\xc8\x9bii).'